Diari Oficial de la Generalitat Valenciana


Sumari del DOGV 3519, del 17-06-1999 (1999/4256)

RESOLUCIÓ de 31 de març de 1999, del secretari general de la Conselleria de Presidència, per la qual s'acorda inscriure en el Registre de Fundacions de la Comunitat Valenciana la denominada Fundació de la Comunitat Valenciana La Llum de les Imatges.
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3519

Data del DOGV
:   17-06-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/4256


Data del document
:   31-03-1999

Organisme emissor
:   Conselleria de Presidència

Tipus de document
:   Resolució

Descriptors 

:   * Fundació de la Comunitat Valenciana la Llum de Les Imatges
    * fundació

RESOLUCIÓ de 31 de març de 1999, del secretari general de la Conselleria de Presidència, per la qual s'acorda inscriure en el Registre de Fundacions de la Comunitat Valenciana la denominada Fundació de la Comunitat Valenciana La Llum de les Imatges. [1999/M4256]
  
Vista la sol·licitud presentada en el Registre de Fundacions de la Comunitat Valenciana, del dia 30 de març de 1999, amb el número 18818, efectuada per Carmen Pérez García, directora general de Patrimoni Artístic de la Conselleria de Cultura, Educació i Ciència, en representació de la Fundació de la Comunitat Valenciana La Llum de les Imatges, en què se sol·licitava la inscripció de dita entitat en el citat registre, en base als següents
  
Antecedents de fet
  
Primer
  
Que segons l'escriptura de data 24 de març de 1999, i amb el número de protocol 1415, autoritzada pel notari del Col·legi de València, Rafael Gómez-Ferrer Sapiña, en aqueixa data van comparèixer les següents entitats: l'Arquebisbat de València, representat per l'arquebisbe, Agustín García-Gascó Vicente; la Generalitat Valenciana, representada pel conseller de Cultura, Educació i Ciència, Manuel Tarancón Fandos; la Fundació Generalitat-Iberdrola, representada per José Luis Olivas Martínez; l'entitat Iberdrola SA, representada per Antonio Luís Egea Vivo, com a mandatari verbal, en nom i representació de José María Barona Jiménez, i Televisió Autonòmica Valenciana, SA, representada pel director general de dita entitat, José Vicente Villaescusa Blanca, com a mandatari verbal de Genoveva Reig Ribelles, per a constituir en aquest acte l'entitat denominada Fundació de la Comunitat Valenciana La Llum de les Imatges.
  
Per sengles diligències, de dates 26 i 29 de març de 1999, van comparèixer davant del citat notari, José María Barona Jiménez, Genoveva Reig Ribelles, als efectes de la ratificació d'aquesta escriptura de constitució.
  
Als efectes d'acceptació del càrrec de patrons van comparèixer: l'alcaldessa presidenta de l'Ajuntament de València, Rita Barberá Noya; el president de la Diputació de València, José Díaz Cuquerella; la directora general de Patrimoni Artístic de la Conselleria de Cultura, Educació i Ciència, Carmen Pérez García; i la secretària general de la Conselleria de Cultura, Educació i Ciència, Amparo Koninkx Frasquet.
  
Segon
  
Segons l'article 5 dels seus Estatuts, la fundació tindrà per objecte l'organització d'exposicions o mostres de caràcter artístic i històric en diversos punts de la Comunitat Valenciana, articulant-se a través d'aquesta la col·laboració de tots els agents socials, ja siguen ens públics, eclesiàstics o persones jurídiques privades, per a la divulgació del ric patrimoni de titularitat eclesiàstica entre la ciutadania, a l'efecte de la qual les successives edicions d'aquestes tindran caràcter itinerant en diversos punts de la Comunitat Valenciana i als seus temples més representatius.
  
Segons l'article 6 estatutari, les activitats de la fundació es dirigeixen indeterminadament cap al col·lectiu social, i els beneficis resultants d'aquesta han de ser posats a disposició del públic en general. Poden ser beneficiaris dels serveis i prestacions de la fundació qualsevol persona natural o jurídica, sense cap discriminació.
  
La concreció dels beneficiaris de cada una de les prestacions i activitats de la fundació, en els casos en què els destinataris hagen de ser limitats per raons d'índole material, es realitzarà atenent exclusivament criteris objectius i d'acord amb les bases, normes o regles que aprove el Patronat per a la selecció d'aquests.
  
Tercer
  
La dotació de la fundació, conforme a l'escriptura de constitució, de data 24 de març de 1999, és de sis milions cinc-centes sis mil pessetes (6.506.000 PTA), equivalents a trenta-nou mil cent un euros, amb vuitanta-cinc cèntims (39.101,85 euros), aportats pels fundadors de la forma següent:
  
- Cinc milions de pessetes (5.000.000 PTA), equivalents a trenta mil cinquanta euros, amb seixanta-un cèntims (30.050,61 euros), aportats per la Generalitat Valenciana.
  
- L'entitat Iberdrola, SA, aporta cinc-centes mil pessetes (500.000 PTA), equivalents a tres mil cinc euros, amb sis cèntims (3.005,06 euros).
  
- Mil pessetes (1.000 pessetes), aportades per l'Arquebisbat de València, equivalents a sis euros i un cèntim (6,01 euros).
  
- Televisió Autonòmica Valenciana, SA, aporta un milió de pessetes (1.000.000 PTA), equivalents a sis mil deu euros, amb dotzes cèntims (6.010,12 euros).
  
- La Fundació Generalitat-Iberdrola, aporta cinc mil pessetes (5.000 PTA) equivalents a trenta euros i cincs cèntims (30,05 euros).
  
Totes les aportacions dineràries s'acrediten mitjançant certificats de l'entitat de crèdit Bancaixa incorporats, alhora, a l'escriptura fundacional.
  
Quart
  
D'acord amb allò previst en l'atorgament tercer de la Carta Fundacional, i el títol tercer dels Estatuts Fundacionals, el Patronat és l'òrgan de govern, representació i administració de la Fundació, amb un màxim de 50 membres. Estarà compost per dos presidents d'honor, que ho seran el president de la Generalitat Valenciana i l'arquebisbe de València, amb caràcter permanent. El càrrec de presidents efectius del patronat l'ostentaran, amb caràcter permanent i mancomunat, el conseller de Cultura Educació i Ciència i l'Arquebisbat de València, com a persona jurídica, havent de designar aquest últim la persona natural que el represente. Tindran la condició de membres efectius i permanents del Patronat, en atenció exclusiva als càrrecs que exerceixen: la directora general de Patrimoni Artístic de la Conselleria de Cultura, Educació i Ciència; la secretària general de la Conselleria de Cultura, Educació i Ciència; l'alcaldessa de l'Ajuntament i València, i el president de la Diputació Provincial de València. També formen part del Patronat les següents persones jurídiques: l'entitat Iberdrola, SA; la Fundació Bancaixa; la Fundació Generalitat Valenciana-Iberdrola, i la Televisió Autonòmica Valenciana, SA.
  
El Patronat inicial queda compost per les persones següents:
  
Presidents d'honor: el president de la Generalitat Valenciana, Eduardo Zaplana Hernández-Soro i l'arquebisbe de València, Agustín García-Gascó Vicente.
  
Presidents: 1. el conseller de Cultura, Educació i Ciència, Manuel Tarancón Fandos; 2. l'Arquebisbat de València, representat pel bisbe auxiliar de València, Jesús Catalá Ibáñez;
  
Vocals per raó del càrrec: 3. l'alcaldessa presidenta de l'Ajuntament de València, Rita Barberá Noya; 4. el president de la Diputació de València, José Díaz Cuquerella; 5. la directora general de Patrimoni Artístic de la Conselleria de Cultura, Educació i Ciència, Carmen Pérez García; 6. la secretària general de la Conselleria de Cultura, Educació i Ciència, Amparo Koninkx Frasquet.
  
Vocals persones jurídiques: 7. l'Entitat Iberdrola, SA, representada per José Mª. Barona Jiménez; 8. la fundació Bancaixa, pendent d'acceptar el càrrec; 9. la fundació Generalitat Valenciana-Iberdrola, representada per José Luis Olivas Martínez; i 10. Televisió Autonòmica SA, representada per José Vicente Villaescusa Blanca.
  
La resta de l'articulat estatutari regula totes les qüestions previstes legalment en matèria de fundacions.
  
Fonaments jurídics
  
Primer
  
La Constitució recull, en el títol I, capítol II, secció II, del seu article 34, el dret de fundació per a finalitats d'interès general.
  
Segon
  
L'article 1 de la Llei 30/1994, de 24 de novembre, de Fundacions i d'Incentius Fiscals a la Participació Privada en Activitats d'Interès General, article d'aplicació bàsica, estableix que són fundacions les organitzacions constituïdes sense ànim de lucre que, per voluntat dels seus creadors, tenen afectat de mode permanent el seu patrimoni a la realització de finalitats d'interès general, circumstàncies que concorren en el present cas.
  
Tercer
  
L'article 1.2 de la Llei 8/1998, de Fundacions de la Comunitat Valenciana, estableix que les fundacions que despleguen, principalment, les seues funcions al territori de la Comunitat Valenciana es regiran pel que disposa aquesta llei.
  
Quart
  
Examinades les finalitats de la fundació, la dotació, com també l'aportació efectivament realitzada, es constata que els fins són d'interès general i la dotació és inicialment suficient i adequada per a la inscripció de la fundació. Tot això, de conformitat amb allò establit en els articles 3.1 i 11 de la Llei 8/1998 de Fundacions de la Comunitat Valenciana, en relació amb l'article 31 de la citada llei.
  
Cinqué
  
La Carta Fundacional i els Estatuts, continguts en l'escriptura pública de 24 de març de 1999, reuneixen els requisits bàsics dels articles 9 i 10 de la vigent Llei 8/1998 de Fundacions de la Comunitat Valenciana, per la qual cosa la Fundació pot ser reconeguda com a tal, tenint en compte el fi que persegueix, segons l'article 5 dels seus Estatuts.
  
No obstant això, i a l'empara de l'article 9.2 de la Llei 30/1994, de Fundacions, d'aplicació bàsica en la Comunitat Valenciana, es tindrà per no posada la paraula dirigir, en l'article 20.b dels Estatuts, per considerar-se que és susceptible d'incloure, en dita facultat, l'adopció d'acords que requereixen autorització del Protectorat, (article 15 de la Llei 8/1998, de Fundacions de la Comunitat Valenciana).
  
Sisé
  
L'expedient ha sigut tramitat per la Secretaria General de la Conselleria de Presidència, a través del Servei d'Entitats Jurídiques, en virtut de les atribucions que té conferides pel Decret 4/1997, de 26 de febrer, del president de la Generalitat Valenciana, pel qual s'assignen competències a la Presidència i a les conselleries, i per l'article 15, lletra o) del Decret 30/1997, de 26 de febrer, del Govern Valencià, pel qual s'aprova el Reglament Orgànic i Funcional de la Conselleria de Presidència, en la redacció donada al mateix per l'article únic del Decret 106/1998, de 21 de juliol, tot això en relació amb el Decret 60/1995, de 18 d'abril, del Govern Valencià, de Creació del Registre i Protectorat de Fundacions de la Comunitat Valenciana i l'article 10, de l'Ordre de 23 de maig de 1996, en la redacció donada a aquesta per Ordre de 25 de novembre de 1996, en allò referent a l'estructura administrativa a nivell de servei.
  
Vistes, la Constitució, la Llei 8/1998 de Fundacions de la Comunitat valenciana, Llei 30/1994, de 24 de novembre, i el Reial Decret 316/1996, de 23 de febrer, pel qual s'aprova el Reglament de Fundacions de Competència Estatal, el Decret 60/1995, de 18 d'abril, del Govern Valencià, l'Ordre de 19 de gener de 1996, de la Conselleria d'Administració Pública, per la qual s'estableix la data d'inici d'activitats del Registre i Protectorat Únics de la Comunitat Valenciana, i les altres normativa de pertinent aplicació, resolc:
  
Primer
  
Inscriure com a fundació la denominada Fundació de la Comunitat Valenciana La Llum de les Imatges, en el Registre de Fundacions de la Comunitat Valenciana, amb el número 314(V) i classificar-la de caràcter cultural. El seu domicili radicarà a València, carrer del Palau, 1.
  
Segon
  
Inscriure en el Registre de Fundacions de la Comunitat Valenciana els Estatuts pels quals ha de regir-se la fundació, elevats a escriptura pública de data 24 de març de 1999, amb el número de protocol 1415, autoritzada pel notari del Col·legi de València, Rafael Gómez-Ferrer Sapiña, però amb l'excepció expressada en el fonament jurídic cinqué de l'actual resolució, sobre l'article 20.b, de dits Estatuts.
  
Tercer
  
Inscriure en el citat registre el nomenament del primer Patronat, segons figura en l'antecedent de fet quart de la present resolució.
  
Notifiqueu l'actual resolució i advertiu que, contra aquesta, que no posa fi a la via administrativa, es podrà presentar recurs ordinari davant d'aquest mateix òrgan o davant del conseller de Presidència en el termini d'un mes, comptador des de la data de la seua notificació, de conformitat amb allò que disposa el Decret 60/1995, de 18 d'abril, del Govern Valencià, de Creació del Registre i Protectorat de Fundacions de la Comunitat Valenciana, en relació amb l'article 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 31 de març de 1999.- El secretari general: Jorge Lamparero Lázaro.